CELEX: 31999D0245
Language: et
Date: 1999-03-26 00:00:00
Title: Komisjoni otsus, 26. märts 1999, milles sätestatakse Seišellidelt pärit kalandus- ja akvakultuuritoodete impordi eritingimused (teatavaks tehtud numbri K(1999) 770 all)EMPs kohaldatav tekst

Tähtis õiguslik teade

|

31999D0245

Euroopa Liidu Teataja L 091 , 07/04/1999 Lk 0040 - 0044

		Komisjoni otsus,26. märts 1999,milles sätestatakse Seišellidelt pärit kalandus- ja akvakultuuritoodete impordi eritingimused(teatavaks tehtud numbri K(1999) 770 all)(EMPs kohaldatav tekst)(1999/245/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11,ning arvestades järgmist:(1) Komisjoni ekspert on teinud Seišellidele kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi.(2) Kalatoodete tervishoiukontrolli ja -järelevalvet käsitlevate Seišellide õigusaktide sätteid võib käsitada samaväärsetena direktiivi 91/493/EMÜ sätetega.(3) Seišellide Fish Inspection Unit (FIU) of the Veterinary Services under the Ministry of Agriculture and Marine Resources suudab tõhusalt kontrollida kehtivate õigusaktide kohaldamist.(4) Direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavaid keeli ja sellele alla kirjutama volitatud isiku kvalifikatsiooni käsitlevaid miinimumnõudeid.(5) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa- või registreerimisnumber.(6) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud/registreeritud ettevõtete, kalatöötlemislaevade või külmhoonete loetelu. Tuleb koostada nõukogu direktiivis 92/48/EMÜ [3] määratletud tähenduses registreeritud külmutuslaevade loetelu. Kõnealused loetelud tuleb koostada FIU poolt komisjonile esitatud teabe põhjal. Seepärast peab FIU tagama direktiivi 91/493/EMÜ artikli 11 lõike 4 vastavate sätete järgimise.(7) FIU on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud päritoluettevõtete, kalatöötlemislaevade, külmhoonete või külmutuslaevade heakskiitmist või registreerimist käsitlevate nõuetega samaväärsete nõuete täitmise kohta.(8) Käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 1Fish Inspection Unit (FIU) of the Veterinary Services under the Ministry of Agriculture and Marine Resources on Seišellide pädev asutus, mis kontrollib ja tõendab kalandus- ja akvakultuuritoodete vastavust direktiivi 91/493/EMÜ nõuetele.Artikkel 2Seišellidelt pärit kalandus- ja akvakultuuritooted peavad vastama järgmistele tingimustele:1) igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele;2) tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt;3) välja arvatud külmutatud kalatoodete puhul, mis on ette nähtud konservide tootmiseks, peab kõikidele pakenditele olema märgitud kustumatult sõna "SEIŠELLID" ja päritoluettevõtte, kalatöötlemislaeva, külmhoone või külmutuslaeva loa- või registreerimisnumber.Artikkel 31. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine.2. Sertifikaatidel peab olema FIU esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.Artikkel 4Käesolev otsus on adresseeritud liikmesriikidele.Brüssel, 26. märts 1999Komisjoni nimelkomisjoni liigeFranz Fischler[1] EÜT L 268, 24.9.1991, lk 15.[2] EÜT L 24, 30.1.1998, lk 31.[3] EÜT L 187, 7.7.1992, lk 41.--------------------------------------------------A LISA+++++ TIFF ++++++++++ TIFF +++++--------------------------------------------------B LISAI. HEAKSKIIDETUD ETTEVÕTETE LOETELUNumber | Nimi | Aadress |P.P.01 | SMB Trading Prawn Project | Victoria-Mahe |F.C.01 | Indian Ocean Tuna Ltd | Victoria-Mahe |F.F.07 | Oceana Fisheries Co.Ltd | Victoria-Mahe |F.F.10 | Sea Harvest (PTY) Ltd | Victoria-Mahe |II. KALATÖÖTLEMISLAEVADE LOETELUNumber | Nimi | Sadam |F.V.01 | Via Gwalarn (Saupiquet, Concarneau) | Mahe |--------------------------------------------------